FORD SINCE 1903: ഫോര്ഡ് ഇന്ത്യ വിടുമ്ബോള്... റീസെയില് വാല്യുവിലുണ്ടാകുന്ന പതനം തിരിച്ചടിയാകും അമേരിക്കന് കാറുകളുടെ മാന്ത്രികത എന്താണെന്ന് ഇന്ത്യക്കാര് അറിഞ്ഞുതുടങ്ങിയത് 1995 ല് ഫോര്ഡ് ഇന്ത്യയിലെത്തിയതോടെയാണ്. 1903 ല് അമേരിക്കയില് ആരംഭിച്ച കമ്ബനിക്ക് ഇന്ത്യയിലെത്താന് 92 വര്ഷങ്ങള് പിന്നിടേണ്ടി വന്നു. ഫോര്ഡിന്റെ മോഡലുകള് ഓടിക്കുന്നതിന് ഇന്ത്യക്കാര്ക്ക് ഇന്നും പ്രത്യേക ഇഷ്ടമുണ്ട്. ഫിയസ്റ്റ, ഫിഗോ, ഇക്കോ സ്പോര്ട്ട്, എന്ഡവര് തുടങ്ങി നിരത്തുകള് കീഴടക്കിയ എത്രയെത്ര വാഹനങ്ങള്. പെരുത്തിഷ്ടം ഏത് മോഡലിനോടെന്ന് ചോദിച്ചാല് മൗനം പാലിച്ച് നില്ക്കേണ്ടി വരും. കാരണം എല്ലാം ഒന്നിനൊന്ന് മെച്ചം. ആ ഫോര്ഡാണ് ഒരു സുപ്രഭാതത്തില് പെട്ടെന്ന് ഇന്ത്യ വിടാന് ഒരുങ്ങുന്നത്. ഇന്ത്യയിലെ നിലവിലെ രണ്ട് പ്ലാന്റുകളും അടച്ചുപൂട്ടും. രണ്ട് ബില്യണ് ഡോളറാണ് ഫോര്ഡ് ഇന്ത്യയുടെ പ്രവര്ത്തന നഷ്ടം. കൂടാതെ 0.8 ബില്യണ് ഡോളറിന്റെ നിഷ്ക്രിയ ആസ്തികളും എഴുതിത്തള്ളിയതോടെ ഫോര്ഡിന് ഇന്ത്യയില് നില്ക്കാന് പറ്റാത്ത അവസ്ഥയായി. ഇക്കാരണങ്ങള് കൊണ്ടാണ് ഫോര്ഡ് ഇന്ത്യയിലെ ഉത്പാദനം അവസാനിപ്പിക്കുന്നത്. ഇറക്കുമതി ചെയ്ത വാഹനങ്ങളില് റാപ്റ്റര് പോലുള്ള പ്രീമിയം മോഡലുകളായിരിക്കും ഇന്ത്യയില് വില്പ്പന തുടരുകയെന്നും കമ്ബനി വ്യക്തമാക്കിയിട്ടുണ്ട്. റീസെയില് വാല്യുവിലുണ്ടാകുന്ന പതനം ഫോര്ഡ് ഇന്ത്യയിലെ ഉത്പാദനം അവസാനിപ്പിക്കുമ്ബോള് മൂക്കത്ത് വിരല് വെക്കേണ്ടി വരുന്നത് നിലവിലെ ഫോര്ഡ് ഉപയോക്താക്കളാണ്. കാരണം ഫോര്ഡ് ഫോര്ഡ് ഇന്ത്യ വിടുന്നതോടെ നിലവിലുള്ള വാഹനങ്ങളുടെ റീസെയില് വാല്യുവിലും ഇടിവുണ്ടാകും. കൃത്യമായ ഇടവേളകളില് മുഖം മിനുക്കി അവതരിപ്പിച്ച എസ്യുവികളായ എന്ഡവറും ഈക്കോസ്പോര്ട്ടുമാണ് ഭേദപ്പെട്ട വില്പന ഇന്ത്യയില് നേടുന്ന ഫോര്ഡ് വാഹനങ്ങള്. ഇനി ഈ വാഹനങ്ങളുടെ റീസെയില് വാല്യൂവും പരിതാപകരമാകും.